Bretagne/Korpus-divyezhek-brezhoneg-galleg huggingface dataset:
Sa mère, Consuelo Herrero, fuit le régime franquiste avec sa famille en 1936, et se retrouve au camp du Gouédic, à Saint-Brieuc. 
Consuelo Herrero, he mamm, a dec’has kuit asambles gant he familh dirak diktatouriezh Franco e 1936 hag en em gavout a reas e kamp ar Gouedig, e Sant-Brieg.
Peu de temps après son arrivée, Consuelo rencontre Alfonso.
Nebeud amzer goude bezañ erruet er vro e reas-hi anaoudegezh gant Alfonso.
Alfonso Polano en tenue de chasseur alpin.
Alfonso Polano en e zilhad fuzuilher alpat.
Valisette avec laquelle Alfonso arrive en France. 
Ar valizenn vihan a oa gant Alfonso p’en em gavas e Frañs.
Il y transporte son nécessaire de toilette et des petits bibelots souvenirs de sa région.
Enni en doa degaset e rikoù emwalc’hiñ ha bitrakoù eñvorennoù eus e gornad.
Consuelo Herrero, la mère d’Anne-Marie, en costume breton.
Consuelo Herrero, mamm Anne-Marie, gant ur gwiskamant breton.
Je me souviens des grands repas d’Italiens et d’Espagnols (polenta, spaghetti, paëlla…), des soirées dans le jardin sous les vignes où on parlait moitié italien moitié espagnol.
Soñj am eus eus ar frikoioù bras gant Italianed ha Spagnoled (polenta, spaghetti, paella…), eus nozvezhioù el liorzh dindan ar gwiniegi pa veze komzet italianeg ha spagnoleg hanter-ouzh-hanter.
La carte perdue et retrouvée quarante ans plus tard annonçant le décès de Marie Julienne Potier à sa famille française, 1942
Ar gartenn bet kollet hag adkavet daou-ugent vloaz diwezhatoc’h hag a gemenne d’he familh e Frañs e oa marvet Marie Julienne Potier, 1942.
Correspondance entre Marcelle, fille de Marie Julienne et de Charles Nix, et René Potier, son cousin de Bretagne, 1982.
Eskemmoù dre lizher etre Marcelle, merc’h Marie Julienne ha Charles Nix, ha René Potier, ur c’henderv dezhi eus Breizh, 1982.
Marie Julienne, bonne à Nantes, vers 1917.
Marie Julienne, plac’h-tiegezh e Naoned, war-dro 1917.
Charles Nix en tenue militaire, date 1918.
Charles Nix en e lifre soudard, 1918.
Acte de mariage, Marie Julienne et Charles, 26 mars 1920.
Skrid priedelezh Marie Julienne ha Charles, 26 a viz Meurzh 1920.
Certificat de décès de Marie Julienne et l’enveloppe d’expédition de Olean aux Etats-Unis, décès 3 décembre 1942.
Testeni marvidigezh Marie Julienne hag ar golo ma oa bet lakaet evit bezañ kaset eus Olean er Stadoù-Unanet ; marvet e oa-hi d’an 3 a viz Kerzu 1942.
Marie-Julienne, de passage en Bretagne, vêtue à la mode américaine, 1924.
Marie-Julienne, gwisket diouzh ar c’hiz amerikan, da-geñver ur weladenn e Breizh, 1924.
Courrier des Lébéhot à Marie, 1982.
Lizher digant ar re Lébéhot da Varie, 1982.
Marie Julienne Potier est originaire du pays de Redon. 
Genidik e oa Marie Julienne Potier eus bro Redon.
En 1918, à Nantes, elle rencontre Charles Nix, un Américain. 
E 1918 e reas anaoudegezh e Naoned gant Charles Nix, Amerikan anezhañ.
Charles repart et Marie Julienne le rejoint en 1920. 
Mont a reas Charles d’e vro war e giz ha Marie Julienne da vont davetañ e 1920.
Ils se marient et vivent à Olean, dans l’État de New-York. 
Dimeziñ ha neuze bevañ a rejont e Olean, e Stad New-York.
Marcelle, leur fille, naît en 1921. 
Ganet e voe o merc’h Marcelle e 1921.
En 1942, Marie Julienne décède de la tuberculose et Marcelle écrit alors à sa famille française pour les prévenir. 
E 1942 e varvas Marie Julienne gant an droug-skevent, setu ma skrivas Marcelle d’he familh eus Frañs evit kas keloù dezho.
Une seule carte arrive à bon port, mais restera sans réponse. 
Ur gartenn hepken en em gavas e ti an dud met den na respontas.
Ce n’est que dans les années 1980 que cette dernière est retrouvée. 
N’eo nemet er bloavezhioù 1980 ma voe adkavet ar gartenn-se.
Les deux branches de la famille reprennent alors contact.
Diwar neuze e voe adskoulmet an darempredoù etre an daou skourr eus ar familh.
Marika Abalain : entre Turquie et Bretagne.
Marika Abalain : etre Turkia ha Breizh.
Née en 1923 à Izmir (Smyrne, Turquie), Marika avait la nationalité suisse par son père. 
Ganet e oa Marika e 1923 e Izmir (Smirna, Turkia), ha broadez suis e oa dre he zad.
Sa mère est d'origine anglaise et persane. 
He mamm a oa a orin saoz ha persan.
Toute son enfance se passe dans ce pays. 
Tremen a reas he bugaleaj er vro-se.
Jeune femme aventureuse, Marika quitte Istanbul à l’âge de 24 ans pour Paris, où elle rencontre son futur mari, Georges, un breton, ancien résistant FTP déporté pendant la guerre. 
Pa oa-hi plac’h yaouank hardizh e kuitaas Istanbul, ha hi 24 bloaz, da vont da Bariz, lec’h ma reas anaoudegezh gant danvez he gwaz, Georges, Breton anezhañ, bet rezistant FTP ha deportet e-kerzh ar brezel.
Après un retour en Turquie en 1949, puis en 1954, Marika passe plusieurs années à Poissy. 
Goude bezañ bet e Turkia war he c’hiz e 1949 hag e 1954, e vevas Marika meur a vloaz e Poissy.
En 1965, cette citadine connaît un deuxième exil quand son mari décide de retourner vivre en Bretagne et de faire construire une maison à Saint-Pabu (Finistère). 
E 1965 e rankas ar gêriadez-se divroañ un eil gwech pa voe graet e soñj gant he gwaz distreiñ da Vreizh ha lakaat sevel un ti e Sant-Pabu (Penn-ar-Bed).
Très impliquée localement et grande lectrice, elle crée la première bibliothèque de la commune. 
Kemer a rae perzh kalz er vuhez eno, ha peogwir e oa atapiet gant al lenn e krouas al levraoueg kentañ er gumun.
Elle décède à Brest en 2012.
Mervel a reas e Brest e 2012.
Kilim donné par son père avant son départ pour la France, "pour qu'elle n'ait pas froid à Paris".
Kilim roet dezhi gant he zad pa oa-hi war-nes mont kuit da Vro-Frañs, "kuit dezhi da gaout anoued e Pariz".
Pièces d'argenterie, cadeaux de mariage de sa famille.
Pezhioù arc’hantiri, profet dezhi gant he familh evit hec’h eured.
Livret de famille de Marika et Georges Abalain.
Levrig-familh Marika ha Georges Abalain.
Photographies : présentation de sa fille aux grands-parents, premier retour en Turquie ; avant le départ : Marika avec sa mère et ses sœurs à Istambul ; jeunesse de Marika ; photographie d’identité de Marika, envoyée à ses parents en Turquie ; Marika dans son jardin avec son mari et dans son salon.
-Luc’hskeudennoù : kinnig a ra he merc’h d’an dud-kozh da-geñver he distro kentañ da Durkia ; a-raok kuitaat : Marika gant he mamm hag he c’hoarezed e Istanbul ; yaouankiz Marika ; luc’hskeudenn identelezh Marika, kaset d’he zud e Turkia ; Marika en he liorzh asambles gant he gwaz hag e-barzh he saloñs.
Madeleine Boropert, née en 1925 à Lenox Dale, Massachussetts (États-Unis ).
Madeleine Boropert, ganet e 1925 e Lenox Dale, Massachussetts (Stadoù-Unanet).
Ses parents ont immigré séparément vers les États-Unis.
Divroet e oa he zud, pep hini eus e du, d’ar Stadoù-Unanet.
Ils se marient à Lenox Dale. 
Dimeziñ a rejont e Lenox Dale.
C’est là que Madeleine vient au monde et débute sa scolarité. 
Eno e voe ganet Madeleine hag e krogas gant ar skol.
La famille revient en Bretagne en 1933. 
Distro e voe ar familh da Vreizh e 1933.
Madeleine se marie à Gourin et le couple repart aux États-Unis en 1950. 
Dimeziñ a reas Madeleine e Gourin ha mont a reas ar c’houblad en-dro d’ar Stadoù-Unanet e 1950.
Madeleine travaille d'abord dans les laboratoires de la société de parfums Coty, puis devient secrétaire pour Citroën et Peugeot, où elle met en place un service export aux Etats-unis. 
Da gentañ e labouras Madeleine e-barzh labourvaoù an embregerezh porfum Coty, goude-se ez eas da sekretourez evit Citroën ha Peugeot ma tiazezas ur servij ezporzhiañ war-zu ar Stadoù-Unanet.
Elle revient définitivement en Bretagne en 1980.
Distro da vat e voe da Vreizh e 1980.
Tout un pan de sa vie américaine tient dans un container : salon, cuisine, chambre, albums photographiques.
Ul lodenn a-bezh eus he buhez en Amerika a oa e-barzh un endalc’her : saloñs, kegin, kambr, albomoù luc’hskeudennoù.
Elle s’éteindra à Brest, en 1981, et est enterrée dans le caveau familial de Gourin avec son mari et ses parents « américains ».
Mervel a reas e Brest e 1981, ha douaret e voe e bez ar familh e Gourin gant he gwaz hag he zud « amerikan ».
Corn on the cob pour manger les épis de maïs.
Corn on the cob evit debriñ pennoù-maiz.
Photographie de Madeleine au salon de l'auto à New York en 1960.
Luc’hskeudenn Madeleine e saloñs ar c’hirri e New York e 1960.
Boîte Peugeot ayant appartenu à Madeleine lorsqu'elle travaillait.
Boest Peugeot a oa bet da Vadeleine p’edo o labourat.
Véhicule Citroën miniature.
Gweturig Citroën.
Table à couture avec ses accessoires.
Taol wriat hag an ostilhoù a ya da-heul.
Pendule achetée à Lorient en 1960, qui venait compléter la chambre parentale de Gourin rapatriée aux États-Unis.
Pandulenn bet prenet en Oriant e 1960, dont a rae da glokaat kambr he zud e Gourin a oa bet kaset d’ar Stadoù-Unanet.
Photographie de mariage de Madeleine, en 1946, portrait et photographie de groupe.
Poltred eured Madeleine, e 1946, poltred ha luc’hskeudenn a-stroll.
Enveloppe du testament de Madeleine Jouas.
Ar golo a oa testamant Madeleine Jouas ennañ.
Cadre de Madeleine habillée en petite bretonne : Madeleine rentre à l’âge de 3 ans à Gourin où la famille achète une maison. 
Poltred sterniet Madeleine gwisket e-giz ur Vretonez vihan : pa oa 3 bloaz e voe distro Madeleine da C’hourin, lec’h ma voe prenet un ti gant ar familh.
La petite américaine est habillée momentanément en bretonne.
E-pad ur mare e voe gwisket an Amerikanez vihan diouzh giz Breizh.
Madeleine et Josette à New York, dans le parc et sur les toits.
Madeleine ha Josette e New York, er park ha war an toennoù.
Des bras pour l’industrie et le bâtiment
Labourerien evit ar greanterezh hag ar sevel tiez.
Les Italiens sont très présents dans les travaux publics. 
Kavet e veze Italianed e-leizh war dachenn al labourioù publik.
Ils participent à la construction des réseaux routiers et ferroviaires, des barrages et des ponts, des écoles et des bâtiments publics.
Labouret o deus evit sevel an hentoù hag an hentoù-houarn, stankelloù ha pontoù, skolioù ha savadurioù publik.
À son apogée, en 1931, la Compagnie générale de construction de locomotives des Batignolles, près de Nantes, emploie 3 000 personnes dont 534 étrangers venant principalement d’Europe centrale et orientale. 
Pa oa ar Gompagnunezh hollek evit ar sevel stlejerezioù er Batignoloù, e-kichen Naoned, e barr he brud, e oa 3 000 a dud o labourat enni, en o zouez 534 a estrenien deuet eus Europa ar C’hreiz hag ar Reter dreist-holl.
Les Tchèques, Autrichiens ou Polonais y sont métallurgistes qualifiés, ajusteurs, tourneurs ou chaudronniers.
En embregerezh-se e laboure Tcheked, Aostrianed pe Poloniz e-giz metalourien berzhek, junterien-houarn, turgnerien pe minterien.
Les grands chantiers urbains recrutent !
Ezhomm ez eus tud evit ar chanterioù bras e kêr !
Après-guerre, la Bretagne poursuit sa modernisation avec l’implantation de nouvelles industries et le lancement de grands chantiers urbains. 
War-lerc’h ar brezel e teuas labouradegoù nevez d’en em staliañ e Breizh ha lañs a voe roet da chanterioù bras er c’hêrioù, ar pezh a lakaas ar rannvro da zelc’her da vont war vodernaat.
L’arrivée de l’usine Citroën à Rennes entraîne le recrutement d’une main-d’œuvre rurale, qu’il faut rapidement loger. 
P’en em stalias al labouradeg Citroën e Roazhon e voe enfredet labourerien a-ziwar ar maez hag a ranked kavout lojeiz dezho buan.
Les travaux de la Zup sud démarrent en 1966 et se poursuivent jusqu’en 1974 drainant nombre de travailleurs portugais et marocains. De même, la construction de l’hôpital de Brest fait appel à une importante main-d’œuvre étrangère, notamment algérienne.
Kroget e voe gant labourioù Zup ar Su e 1966 ha padout a rejont betek 1974. Lakaet e voe labourerien portugalat ha marokan e-leizh da zont evit kas ar chanter-se da benn, evel e Brest lec’h ma voe implijet kalz labourerien estren, Aljerianed dreist-holl, evit sevel an ospital.
Ahmed Ben Abdallah, Algérie : arrivée en France en 1954
Ahmed Ben Abdallah, Aljeria : en em gavet e Frañs e 1954.
Ahmed est né en 1933 à Maghnia en Algérie. 
Ganet e oa Ahmed e 1933 e Maghnia, en Aljeria.
En 1954, il décide de quitter la ferme familiale pour gagner sa vie en France. 
E 1954 e reas e soñj kuitaat ti-feurm e familh da vont da Frañs da glask fortun.
Il se déplace pendant 13 ans et enchaîne les petits contrats : employé sur les lignes de chemin de fer, ouvrier d’usine, sableur dans une fonderie, peintre en bâtiment.
Mont ha dont a reas e-pad 13 vloaz, eus an eil kevrat vihan d’eben : implijad war al linennoù hent-houarn, micherour el labouradegoù, traezher en un deuzerezh, liver.
En 1967, il rencontre sa femme lors d’un déplacement à Brest. 
E 1967 en doe digarez da vont da Vrest, lec’h ma reas anaoudegezh gant e wreg.
Il s’y installe en 1968 et travaille comme peintre jusqu’à sa retraite en 1993.
En em staliañ a reas eno e 1968 ha labourat a reas e-giz liver betek e retred e 1993.
Gracinda Afonso, Portugal : arrivée en France en 1976.
Gracinda Afonso, Portugal : en em gavet e Frañs e 1976.
Gracinda rejoint son mari qui travaille depuis sept ans à Rennes, dans une entreprise du bâtiment. 
Mont a reas Gracinda davet he gwaz a oa o labourat e Roazhon seizh vloaz a oa, en un embregerezh sevel tiez.
Ils vivent dans un appartement HLM en Zup sud où ils élèvent leurs six enfants. 
Edont o vevañ en ur ranndi LODEF e Zup ar Su gant o c’hwec’h bugel.
Gracinda travaille comme femme de ménage pour quatre syndicats de copropriété et plusieurs   particuliers. 
Labourat a rae Gracinda e-giz plac’h-tiegezh evit pevar sindikad kenberc'henniezh hag e ti meur a zen.
Elle travaille également pour Ouest-France. 
Labouret he deus ivez evit Ouest-France.
Elle cumule les petits emplois jusqu’en 1995 où elle doit s’arrêter pour des raisons de santé.
Mont a reas war meur a bost bihan betek 1995 pa rankas paouez a labourat abalamour d’he yec’hed.
Fernando Perreira, Portugal : arrivée en France en 1993.
Fernando Perreira, Portugal : en em gavet e Frañs e 1993.
Fernando est né au Portugal en 1953. 
Ganet e oa Fernando e Portugal e 1953.
Dès l’âge de 11 ans, il est employé dans une verrerie, ses parents ne pouvant subvenir seuls aux besoins de la famille. 
Hag eñ 11 vloaz hepken edo o labourat en ur wererezh abalamour na oa ket e dud evit pourvezañ o-unan da ezhommoù ar familh.
À 33 ans, il rêve d’une vie meilleure et d’une situation financière plus confortable. 
Pa oa 33 bloaz edo oc’h hunvreal en ur vuhez welloc’h gant muioc’h a aezamant.
Il quitte alors le Portugal pour la Grèce où il travaille, toujours comme verrier, pendant sept ans. 
Kuitaat a reas Bro-Bortugal neuze da vont da Vro-C’hres ma labouras e-pad seizh vloaz, e-giz gwerer bepred.
En 1993, la Cristallerie de Bretagne fait appel à ses services. 
E 1993 e voe lakaet da zont da labourat d’ar vro-mañ gant Strinkerezh Breizh.
Il achève sa carrière de verrier en 2005, lors de la fermeture de l’entreprise.
Dihan a reas gant e vicher werer e 2005, pa serras an embregerezh.
Mina Graibis, Maroc, arrivée en France en 1976.
Mina Graibis, Maroko, en em gavet e Frañs e 1976.
Mina vit à Saint-Brieuc depuis 2006 et exerce le métier de chef à domicile, traiteur et organisatrice de réceptions au sein de son entreprise, « La Marmite Gourmande ».
Emañ Mina o vevañ e Sant-Brieg abaoe 2006. Gant he stal « La Marmite Gourmande » eo keginourez e ti an dud ha tinellerez, hag aozañ a ra frikoioù.
Elle propose des spécialités marocaines à base de produits frais bretons. 
Kinnig a ra meuzioù marokan fardet gant produioù fresk eus Breizh.
Sa grand-mère lui a transmis son goût pour la cuisine berbère et, chaque année, elle retourne dans son village au Maroc pour s’approvisionner en épices et découvrir de nouvelles recettes.
Digant he mamm-gozh eo deuet he doug d’ar meuzioù berber ha bep bloaz ez a war he c’hiz betek he c’hêriadenn e Maroko abalamour da gerc’hat spisoù ha diskoachañ rekipeoù nevez.
Le saviez-vous ? 
Daoust ha gouzout a raec’h ?
Les étrangers ont largement contribué à la construction d’immeubles, d’hôpitaux, de piscines dans les villes bretonnes. Ils ont également participé à l’édification d’ouvrages d’art tels que le barrage de Groix ou le Pont d’Armor à Saint-Brieuc. 
Labouret o deus an estrenien evit sevel kalz kendioù, ospitalioù pe poulloù-neuial e kêrioù Breizh, hag ivez savadurioù bras evel stankell Groe pe Pont an Arvor e Sant-Brieg.
Cette empreinte laissée par les étrangers dans le paysage est peu connue.
N’anavezer ket kement-se penaos eo bet merket hon endro gant an estrenien.
Avec l’immigration plus massive de travailleurs à partir des années 1970, le problème du logement est criant. 
Pa grogas al labourerien d’enbroañ stankoc’h-stank adalek ar bloavezhioù 1970 e teuas splann an diaezamantoù evit kavout ul lojeiz.
Les pouvoirs publics s’en préoccupent assez peu, considérant que ces hommes séjourneront provisoirement en Bretagne. 
Ne veze ket graet kalz war-dro se gant ar galloudoù publik pa soñje dezho ne chomfe ket pell an dud-se e Breizh.
L’arrêt de l’immigration de travail, en 1974, fait prendre conscience de la présence des familles et de l’impérieuse nécessité de les loger dignement. 
Da-heul fin an enbroañ evit labourat e 1974 e voe komprenet e oa deuet familhoù da chom hag e oa ret-mat kavout lojeiz dereat dezho.
Les Bretons émigrés au Havre, à Paris, en Aquitaine, au Canada ou à New-York se retrouvent autour d’associations et d’amicales. 
Kustum eo ar Vretoned divroet d’an Havr-Nevez, da Bariz, da Akitania, da Ganada pa da New York, d’en em gavout asambles en-dro da kevredigezhioù ha kenseurtiezhoù.
Réunions, fêtes de Sainte-Anne et de Saint-Yves, pardons et processions se multiplient.
Aozet e vez forzhig emvodoù, gouelioù Anna pe Erwan, pardonioù ha prosesionoù.
La Bretagne dite traditionnelle est fièrement arborée : le costume est porté, la musique est à l’honneur. 
Lakaet e vez hengounioù Breizh war wel en ur mod fougeet : gwisket e vez dilhad hengounel, roet e vez ton d’ar sonerezh.
Aux pardons, réunissant des milliers de Bretons à la basilique de Montmartre ou à Sainte-Anne de Paris, succèdent les fêtes folkloriques. 
E-kichen ar pardonioù a vode miliadoù a Vretoned e penniliz Montmartre pe e Santez-Anna e Pariz, e veze gouelioù folklorel.
Certaines manifestations actuelles revendiquent la filiation bretonne, parfois recomposée et fantasmée.
Embann a ra lod eus an abadennoù, hiziv an deiz, bezañ stag ouzh hengoun Breizh, un hengoun adsavet ha faltaziet a-wechoù.
Bretons dans le monde et médias.
Ar Vretoned er bed hag ar mediaoù.
Le journal reste un lien très fort d’appartenance à la Bretagne. 
Ul liamm kreñv gant Breizh eo ar c’hazetennoù bepred.
Il permet d’échanger tout d’abord entre les Bretons émigrés et ceux restés au pays. 
Ganto e c’hall ar Vretoned divroet hag ar re chomet er vro ober eskemmoù da gentañ-penn.
Plus largement, il apporte les informations sur la région. 
Degas a reont ivez keleier diwar-benn Breizh.
L’arrivée du web modifie ces pratiques tout en leur donnant un nouvel essor.
Abaoe ma vez graet gant ar Gwiad ez eus bet roet lañs adarre d’ar boazioù-se en un doare nevez.
Espaces publics, espaces privés.
Lec’hioù foran, lec’hioù prevez.
L’aménagement, la décoration, l’ambiance des intérieurs, relèvent d’un savant mélange entre les influences esthétiques du pays de naissance et celles du pays d’accueil. 
Er mod ma vez kempennet, fichet diabarzh an tiez, en aergelc’h a vez enno, e vez adkavet ur meskaj soutil etre doareoù ar vro c’henidik ha re ar vro m’emeur o vevañ.
Les commerces et les restaurants dits « exotiques » transforment l’espace public. 
Cheñchet e vez tres an takadoù foran gant ar stalioù hag ar pretioù a vez graet « egzotek » anezho.
Ils traduisent aussi l’adaptation des migrants à leur nouvel environnement social et culturel. 
Gant kement-se e weler ivez penaos e teu an enbroidi a-benn d’en em ober diouzh o endro sokial ha sevenadurel nevez.
C’est aussi sur les marchés hebdomadaires et dans les jardins familiaux que se tissent des liens et que les traditions culturelles s’échangent, se transmettent et se transforment.
Da-geñver ar marc’hadoù sizhuniek hag el liorzhoù tiegezhel ivez e vez skoulmet liammoù etre an dud, e vez eskemmet boazioù sevenadurel hag a ya eus an eil remziad d’egile, en un doare treuzfurmet alies.
Migrants turcs dans le sud de Rennes.
Enbroidi durk e Su Roazhon.
L’émigration turque commence dès les années 1950 et s’intensifie au début des années 1960. 
Kregiñ a reas an Durked da zivroañ er bloavezhioù 1950 ha stankoc’h-stank e voent adalek ar bloavezhioù 1960.
Emigration de travail, liée aussi à l’exil des militants de la minorité kurde, elle est principalement masculine dans les années 1960-70 puis devient familiale dans les années 1980-90. 
Ouzhpenn ar re a zivroe evit kavout labour e kaved ivez stourmerien ar bihanniver kurd. Paotred o-unan dreist-holl a yae d’ober an divroidi er bloavezhioù 1960-70, goude-se e voe tro ar famihoù er bloavezhioù 1980-90.
En France et en Bretagne, les premiers migrants sont le plus souvent issus des zones rurales du Nord et de l’Est de la Turquie. 
E Bro-C’hall hag e Breizh ez eus en em staliet, da gentañ, tud a-ziwar ar maez hag a zeue peurliesañ eus takadoù e Norzh ha Reter Turkia.
Les travailleurs turcs sont surtout recrutés dans les travaux publics, le bâtiment et l’industrie.
Kavet e veze labourerien durk war dachenn al labourioù foran, ar sevel tiez hag ar greanterezh.
Laotiens dans l’agglomération rennaise.
Laosiz e tolpad-kêrioù Roazhon.
Installés dans le pays de Rennes depuis plus de vingt ans, des Laotiens (Laos et Hmongs) réapprennent à vivre après plusieurs mois passés dans les camps en Thaïlande. 
Ouzhpenn ugent vloaz zo e oa en em staliet Laosiz (Laos ha Hmong) e bro Roazhon, lec’h ma adkrogjont tamm-ha-tamm gant ur vuhez ordinal goude bezañ chomet e-pad mizioù e-barzh kampoù e Thailand.
Entre permanence et changement, la langue, les traditions, les pratiques culturelles et religieuses se vivent au quotidien et se transmettent aux enfants, nés en France ou arrivés très jeunes.
Delc’her a reont, en o buhez pemdez, gant o yezh, o hengounioù, o boazioù sevenadurel ha relijiel, en un doare hag a zo etre doujañ d’ar modoù kozh hag ober gant re nevez. Adkemeret e vez ar boazioù-se gant ar vugale a zo ganet e Frañs, pe en em gavet amañ pa oant bihan.
Les événements familiaux et les fêtes religieuses sont autant d’occasions de se retrouver entre migrants du même pays. 
Evit an enbroidi eus ar memes bro ez eo ar festoù er familhoù hag ar gouelioù relijiel digarezioù d’en em gavout asambles.
La société d’accueil n’est cependant pas toujours prête à accepter les croyances venues d’ailleurs. 
Alies koulskoude ne vez ket kontant ar gevredigezh, er vro zegemer, da reiñ plas d’ar c’hredennoù deuet eus lec’h all.
Certaines villes, attachées à la liberté d’expression et de culte, soutiennent toutefois depuis plus de trente ans cette diversité : à Rennes, deux centres culturels islamiques et, plus récemment, un centre bouddhique, ont été construits.
Gant tiez-kêr zo avat, hag a zo prederiet gant ar frankiz ezteurel hag azeuliñ, e vez sikouret al liesseurted relijiel ouzhpenn tregont vloaz zo : e Roazhon ez eus bet savet div greizenn sevenadurel islamek, hag ur greizenn voudaat nevez zo.
L’école est un puissant vecteur d’intégration des enfants de migrants. 
Ar skol zo unan eus an doareoù gwellañ da lakaat bugale an enbroidi d’en em silañ e-barzh kevredigezh ar vro zegemer.
Pendant la IIIe République, elle joue un rôle central dans l’uniformisation linguistique de la France en utilisant, en Bretagne comme ailleurs, des méthodes autoritaires particulièrement traumatisantes pour les enfants et sans respect des familles. 
Da vare an IIIe Republik he doa bet ar skol ur pouez eus ar pep brasañ evit unvaniñ Bro-Frañs evit a selle ouzh ar yezh, ganti doareoù stroñsus-kenañ evit ar vugale ha faeüs e-keñver ar familhoù, koulz e Breizh hag e lec’h all.
De nos jours, l’école est aussi le lieu de la diversité – où se côtoient des enfants originaires du monde entier – sur laquelle les enseignants s’appuient pour mettre en œuvre une pédagogie interculturelle.
Hiziv an deiz ez eo ar skolioù lec’hioù a liesseurted – m’en em gav bugale a orin eus kement korn ar bed an eil re asambles gant ar re all – hag a ya d’ober, evit ar gelennerien, un diazez evit ur bedagogiezh etresevenadurel.
Les sports, notamment collectifs, sont l’univers par excellence de la sociabilité entre migrants et de la rencontre avec la société d’accueil. 
Dre ar sportoù, ar sportoù a-stroll peurgetket, o devez an enbroidi un digarez eus ar re bouezusañ d’en em gavout asambles ha da gejañ gant tud ar vro zegemer.
Les coupes gagnées lors de rencontres de football amateurs trônent en bonne place dans les locaux associatifs. 
Lakaet e vez ar c’hiboù, a vez gounezet da-geñver krogadoù mell-droad etre amatourien, a-wel d’an holl e lojeiz ar c’hluboù.
Les matchs sont l’occasion de faire vibrer la fibre nationale et d’exprimer son attachement à la terre d’accueil. 
Tro a vez, pa vez krogadoù, da fougeal ar gumuniezh vroadel ha da ziskouez pegen tomm e vezer ouzh ar vro zegemer.
Les drapeaux témoignent des différentes appartenances, parfois concurrentes, sur le terrain.
Dre ar bannieloù a vez bannet war an tachennoù sport e weler penaos eo stag an dud ouzh meur a identelezh, enebet a-wechoù.
S’engager en politique. 
Mont e-barzh ar politikerezh.
L’enracinement dans un nouveau lieu conduit des migrants à s’engager dans la politique locale, voire nationale. 
Pa vez gwriziennet an enbroidi en o bro nevez e krogont da gemer perzh er vuhez politikel lec’hel, pe broadel zoken.
Ainsi, de nombreux étrangers, de par leur engagement politique précédent, ont participé à la Résistance lors de la Seconde Guerre mondiale.
Setu ma oa bet kalz estrenien, hag a oa o stourm war an dachenn bolitikel en o bro orin, o kemer perzh er Rezistañs e-pad an Eil Brezel Bed.
À Saint-Denis, des Bretons ont œuvré à l’émancipation ouvrière, comme Jules et Jean Trémel. 
E Saint-Denis ez eus bet Bretoned o stourm evit frankizoù ar vicherourien, evel Jules ha Jean Tremael.
Jean fonde, en 1898, le groupe des socialistes bretons et devient maire adjoint en 1912. 
E 1898 e voe krouet strollad ar sokialourien vreton gant Jean, a yeas da eil maer e 1912.
Jules est par neuf fois élu conseiller municipal sur la liste du Parti communiste français. 
Nav gwech e voe dilennet Jules da guzulier-kêr war listenn ar Strollad komunour gall.
Kofi Yamgnane, Togolais de naissance devient, en 1983, maire de Saint-Coulitz dans le Finistère, avant d’être nommé secrétaire d’État à l’intégration, en 1991, et d’être élu député de 1997 à 2002.
Kofi Yamgnane, ganet e Togo, a voe anvet da vaer Sant-Kouled e Penn-ar-Bed, e 1983, goude-se e voe anvet da sekretour-Stad an enframmañ e 1991, ha kannad e voe etre 1997 ha 2002.
La Bretagne s'engage pour le Climat.
Breizh a labour evit an Hin.
Breizhcop : une semaine riche sur la transition écologique.
Breizhcop : traoù e-leizh e-pad ur sizhun war an treuzkemm ekologel.
La semaine du 3 au 7 juin a été placée sous le signe de la BreizhCop. 
Gouestlet e oa ar sizhunvezh eus an 3 d’ar 7 a viz Mezheven da VreizhCop.
Cinq journées thématiques autour de la jeunesse, du climat et de la solidarité, des territoires, qui ont abouti aux accords de Bretagne pour le climat.
Diwar pemp devezh pep a dem dezho, diwar-benn ar yaouankiz, an hin hag ar genskoazell, an tiriadoù, eo deuet emglevioù Breizh evit an hin.
C’est au terme de 4 jours d’échanges, de partages et de retours d’expériences auxquels plus de 2 600 personnes ont participé, que la Région a présenté à tous les acteurs impliqués et en présence de Nicolas Hulot, parrain du projet, les Accords de Bretagne pour le climat et la planète.
War-lerc’h 4 devezh ma’z eus bet ouzhpenn 2 600 a dud o kendivizout etrezo, an eil re o selaou soñjoù ha skiant-prenet ar re all, e oa bet kinniget gant ar Rannvro, d’an holl obererien a sell an afer-se outo ha dirak Nicolas Hulot, paeron ar raktres, Emglevioù Breizh evit an hin hag ar blanedenn.
Toutes celles et ceux qui contribuent à construire la Bretagne de demain se sont retrouvés pour porter leurs engagements sur la maîtrise du foncier, la gestion des énergies, le recyclage des déchets.
En em gavet e oa an holl dud a gemer perzh evit sevel Breizh an amzer-da-zont abalamour da embann o mennadoù evit a sell ouzh mestroniañ ar font, merañ an energiezhioù, adaozañ an dilerc’hioù.
Moteur dans cette transformation d’envergure, la Région souhaite désormais installer avec les 59 intercommunalités et les 1 250 communes bretonnes, les associations environnementales, le milieu économique et agricole, un projet de territoire engagé dans les transitions, en s’appuyant sur la méthode des ruptures négociées. 
Ar Rannvro eo a ro lusk d’ar cheñchamant bras-se ha fellout a ra dezhi, diwar vremañ, asambles gant an 59 a etrekumuniezhoù hag ar 1 250 a gumunioù eus Breizh, gant ar c’hevredigezhioù a labour war an endro, gant bed an ekonomiezh ha hini al labour-douar, sevel ur raktres tiriad da vont a-du gant an treuzkemmoù, diazezet war an torroù kevraouet.
Celui-ci sera partie intégrante du SRADDET, (schéma régional d’aménagement, de développement durable et d’égalité des territoires) que la Région a la responsabilité d’élaborer. 
Mont a ray ar raktres-se d’ober ul lodenn eus ar SRADDET, (brastres rannvroel kempenn, diorren padus hag ingalded an tiriadoù) ez eo karget ar Rannvro da sevel.
Elle est aujourd’hui la première des 13 Régions françaises à s’être engagée dans une démarche qui dépasse le cadre législatif du SRADDET et mobilise la société civile et les citoyens.
Hiziv an deiz eo ar Rannvro gentañ, e-touez an 13 a zo e Frañs, a zo krog gant un ober hag a ya pelloc’h eget framm lezennel ar SRADDET en ur lakaat ar gevredigezh keodedel hag ar geodedourien da gemer perzh.
Que s'est-il passé cette semaine ? 
Petra a oa bet e-kerzh ar sizhunvezh-se ?
Lundi 3 juin.
Lun 3 a viz Mezheven.
Les ateliers du Schéma régional d’aménagement, de développement durable et d’égalité des territoires à destination des collectivités territoriales.
Stalioù-labour ar brastres rannvroel kempenn, diorren padus hag ingalded an tiriadoù, digor d’ar strollegezhioù tiriadel.
Mardi 4 juin.
Meurzh 4 a viz Mezheven.
« Les territoires innovent », avec la remise des Trophées bretons du développement durable.
« An tiriadoù o neveziñ », gant an abadenn evit reiñ Trofeoù Breizh an diorren padus.
Mercredi 5 juin.
Merc’her 5 a viz Mezheven.
En Bretagne, on bouge avec et pour les jeunes.
E Breizh e vez roet bec’h evit ar re yaouank hag asambles ganto.
Jeudi 6 juin.
Yaou 6 a viz Mezheven.
Réussir les transitions écologiques, en présence des membres de conférences environnementales (la conférence bretonne de la transition énergétique, la conférence des ressources, la conférence bretonne de la biodiversité).
Kas an treuzkemmoù ekologel da benn, gant lod eus izili kuzuliadegoù an endro (kuzuliadeg Breizh an treuzkemm energiezh, kuzuliadeg an danvezioù, kuzuliadeg Breizh ar vevliesseurted).
Vendredi 7 juin.
Gwener 7 a viz Mezheven.
En matinée, les associations s’engagent et l’après-midi les collectivités le feront également.
Diouzh ar beure e oa engouestloù ar c’hevredigezhioù, ha goude merenn re ar strollegezhioù.
Les derniers impressionnistes, le temps de l’intimité.
An drivliadelourien diwezhañ, amzer an nested.
Les derniers impressionnistes : une exposition dans deux musées !
An drivliadelourien diwezhañ : un diskouezadeg e-barzh daou virdi !
Cet été, profitez de l’offre exceptionnelle proposée par le Musée départemental breton et le Musée des Beaux-Arts de Quimper : un seul billet vous permettra de découvrir leurs exceptionnelles collections permanentes et l’exposition temporaire répartie sur les deux sites.
En hañv-mañ, kemerit tro eus ar c’hinnig espar gant Mirdi breizhek an departamant ha Mirdi an Arzoù-Kaer e Kemper : gant ur bilhed hepken e c’halloc’h gwelet o dastumadoù-pad dibar hag an diskouezadeg dibad ingalet en daou lec’h.
Cette exposition est consacrée aux artistes de la Société Nouvelle de Peintres et Sculpteurs, confrérie artistique la plus célèbre et la plus caractéristique de la Belle Epoque et de l’entre-deux guerres. 
Gouestlet eo an diskouezadeg-mañ da arzourien Kevredigezh Nevez al Livourien hag ar Gizellerien, ar vreuriezh arzel brudetañ a ziskouez diouzh ar gwellañ ar Belle Epoque hag ar mare etre an daou vrezel.
De 1895 à 1939, ils firent l’unanimité auprès du public et de la critique et figurèrent dans toutes les grandes expositions internationales. 
Eus 1895 da 1939 e oant plijet d’an holl dud ha d’an holl vurutellerien, ha bet e oa o oberennoù en holl diskouezadegoù etrebroadel bras.
Ils s’attachaient à rendre les objets, les paysages et les êtres en laissant deviner ce qu’ils ont de profond, de mystérieux. 
Klask a raent taolennañ an traoù, ar maeziadoù hag ar boudoù e-ser lezel an dud da zivinout ar pezh a oa don ha kevrinus enno.
Ses membres avaient en commun le goût de l’intimité, des scènes familiales et l’amour de la Nature. 
An holl izili eus ar gevredigezh-se a oa sot gant an nested, an taolennoù familh, hag ar garantez evit an natur.
On les a souvent désignés comme les « Derniers Impressionnistes ».
Alies e oa bet graet an « Drivliadelourien Diwezhañ » anezho.
L’exposition est la première en France à rendre à ce courant l’importance qui lui revient dans l’histoire de l’Art. 
An diskouezadeg eo an hini gentañ e Frañs a ro da welet pouez al luskad-se en istor an Arz.
Elle comprend deux volets indissociables et complémentaires, distribués entre le Musée départemental breton et le Musée des Beaux-Arts. 
Enni ez eus div lodenn a gloka an eil eben ha ne c’haller ket dispartiañ, ingalet etre Mirdi breizhek an departamant ha Mirdi an Arzoù-Kaer.
Au Musée breton, le visiteur découvre des artistes spécialement attirés par la Bretagne et la mer : Charles Cottet, peintre de la Cornouaille et du peuple de la mer ; André Dauchez, paysagiste des rives de l’Odet et du Pays bigouden ; Lucien Simon, qui célèbre la beauté des costumes dans des scènes de pardons, de marché ou du travail. 
Er Mirdi breizhek e vo gwelet gant ar vizitourien labour arzourien dedennet da vat gant Breizh hag ar mor : Charles Cottet, en doa livet Kerne ha pobl ar mor ; André Dauchez, a live glannoù an Oded hag ar Vro Vigoudenn ; Lucien Simon, a veule braventez ar gwiskamantoù er pardonioù, er marc’hadoù pe el labour.
Les plaisirs des plages de la Belle-Époque furent le sujet de prédilection de Prinet, tandis que les paysages de René Ménard sont le cadre de rêveries inspirées par le souvenir des mythologies antiques. 
Prinet a daolenne dreist-holl plijadurioù an traezhennoù er Belle-Époque, tra ma kaver e maeziadoù René Ménard ur framm evit hunvreadelloù awenet gant memor mojennoù an Henamzer.
Outre les peintures, une section de l’exposition présente l’œuvre graphique des artistes (gravures et dessins).
Ouzhpenn al livadurioù e vo kinniget en ur rann eus an diskouezadeg labourioù grafek an arzourien (engravadurioù ha tresadennoù).
Au musée des beaux-arts, sous le patronage de Rodin, vous partez sur les pas des peintres intimistes qui, en respectant la véracité des apparences, perpétuèrent les valeurs permanentes de l’art européen, le souci de l’évocation, de la psychologie et de l’introspection.  
E mirdi an arzoù-kaer, dindan baeroniezh Rodin, e tispennoc’h roudoù livourien an nested. Gant ar re-se e veze doujet gwirionez an neuzioù, ha dalc’het talvoudoù an arz europat a-viskoazh, prederiet ma oant gant ar c’hounañ, ar psikologiezh hag an imbroud-spered.
Issus de la génération symboliste, ces artistes aux styles différents avaient respiré les mêmes parfums, en particulier celui de l’impressionnisme. 
A-ziwar-lerc’h rummad ar simbolourien e oa an arzourien-se, ha disheñvel e oa o stiloù. An holl anezho o doa alanet ar memes aer, dreist-holl hini an drivliadelouriezh.
Vous admirerez des grandes pages du paysage urbain et champêtre ainsi qu’un ensemble de portraits virtuoses.
Boemet e vioc’h gant taolennoù meur eus ar c’hêrioù hag ar maezioù, hag ivez gant un hollad poltredoù a’r gwellañ.
Cette exposition est organisée en collaboration avec le Musée des Beaux-Arts de Quimper, le Singer Laren  (Pays-Bas) et  le Palais Lumière d’Evian.
Savet eo an diskouezadeg-mañ asambles gant Mirdi an Arzoù-Kaer e Kemper, ar Singer Laren (Izelvroioù) ha Palez ar Gouloù en  Evian.
La Bande noire : cinq artistes, cinq amis.
Ar Vandenn du : pemp arzour, pemp mignon.
En 1889, quelques deux cents dissidents du Salon des Artistes français créèrent le Salon de la Société Nationale des Beaux-Arts, où bientôt les rejoignirent la plupart des novateurs de l’époque. 
E 1889 e oa bet kuitaet Saloñs an Arzourien c’hall gant un daou c’hant den bennak evit diazezañ Saloñs Kevredigezh Vroadel an Arzoù-Kaer. A-benn nebeut e oa deuet daveto ar braz eus an arzourien a felle dezho nevesaat.
À mi-chemin entre classicisme et modernité, un art du sentiment incarné par des créateurs hautement indépendants se développa alors. 
Da neuze, hanter-hent etre ar glaselezh hag ar vodernelezh e oa diorroet un arz eus ar santimant, ha roet korf dezhañ gant krouerien dizalc’h-kaer.
En quelques années, le Salon de la « Nationale » devint le fief des peintres intimistes. 
Dindan un nebeud bloavezhioù e oa deuet saloñs ar « Gevredigezh Vroadel » da vezañ tra livourien an nested.
Un groupe de cinq amis attira l’attention de tous. 
Sachet e oa bet evezh an holl gant ur strollad pemp mignon.
Un petit groupe de jeunes peintres, très en vue, témoigna le directeur du musée du Luxembourg, Léonce Bénédite, qu’on a appelé d’un mot spirituel : la Bande noire par allusion à leurs fortes et chaudes colorations. 
Ur strolladig pemp livour yaouank, brudet-kaer, eme rener mirdi al Luksemboug, Léonce Bénédite, hag a oa bet lakaet en un anv fentus : ar Vandenn du, oc’h ober dave d’o livioù splann ha tomm.
Leur art très fortement naturaliste, d’où se dégage un chaud et puissant sentiment de poésie, les désigne comme les représentants les plus fidèles des tendances actuelles de notre esprit. 
Naturalour da vat eo o arz. Anezhañ e teu ur santimant a varzhoniezh, tomm ha nerzhus. Dre-se ez int dileuridi fealañ doug hor spered a vremañ.
La Bande noire rassemblait Charles Cottet, Lucien Simon et André Dauchez qui tous trois avaient élu la Bretagne comme terre d’inspiration, René Xavier Prinet qui privilégiait la Normandie, et Emile René Ménard qui ne cessait de parcourir les contours de la Méditerranée. 
Er Vandenn du e oa bodet Charles Cottet, Lucien Simon hag André Dauchez. An tri anezho o doa dilennet Breizh da zouar awen. René Xavier Prinet a oa deuet gwelloc’h an Normandi dezhañ, hag Emile René Ménard na baoueze ket da ergerzhet aodoù ar Mor Kreizdouar.
Dès la fin des beaux jours, leur moisson d’études terminée, nos artistes s’attelaient dans leurs ateliers parisiens, aux toiles que le public allait bientôt applaudir. 
Kerkent ha fin an hañv, o eostad studiadennoù echu ganto, ez ae an arzourien d’o atalieroù da Bariz ma livent an taolennoù a oa da estlammañ an dud a-benn nebeut.
Si l’unité du groupe résultait d’une vive amitié entre les cinq camarades, que rien ne vint jamais entacher, elle tenait aussi grâce à l’affection née entre leurs épouses qui, chacune avait son jour de réception. 
Unvan e oa ar strollad abalamour d’ar vignoniezh kuñv a oa etre ar pemp kamalad, ha na oa ket bet distardet biskoazh. Met derc’hel a rae ivez abalamour d’ar garantez a oa diwanet etre o friedoù : tro-ha-tro e veze degemeret ar strollad gant pep hini.
Ainsi, chaque semaine, accompagnés de leurs plus proches amis, les couples Aman-Jean et Desvallières, tous se retrouvaient pour causer peinture, s’amuser des derniers potins sur leurs confrères ou sur leurs hommes politiques, ou évoquer mille souvenirs communs de leur jeunesse.
Setu m’en em gave an holl anezho bep sizhun, asambles gant o mignoned nesañ, ar c’houbladoù Aman-Jean ha Desvallières, evit kaozeal eus livouriezh, kaout fent gant ar c’haozioù diwezhañ diwar-benn o c’henvreudeur pe ar bolitikourien, pe ober anv eus eñvorennoù niverus-kaer o yaouankiz.
Couleurs du Finistère .
Livioù Penn-ar-Bed.
Le plus précoce d’entre les amis de la Bande noire, quoique bien à tort perçu comme leur chef de file, était un petit homme costaud au visage rougeaud et souriant : c’était Charles Cottet. 
Hennezh e oa an hini abretañ eus mignoned ar Vandenn du. Soñjet e oa bet e gaou e oa er penn anezhi. Un den bihan ha postek e oa, gant ur penn ruz ha mousc’hoarzhus : Charles Cottet an hini e oa.
Intelligent, cultivé, très fin, ce fils de magistrat avait interrompu de brillantes études en Savoie pour venir à Paris se consacrer à la peinture. 
Speredek, desket, fin-kaer e oa ar mab barner-se. Paouezet en doa gant e studi e Savoia, ma rae berzh bras, evit mont da Bariz hag en em ouestlañ d’al livouriezh.
Mais ce devait être la découverte de la Bretagne qui allait changer sa destinée. 
P’en doa graet anaoudegezh gant Breizh e oa bet cheñchet e blanedenn avat.
Dès lors, installé à Camaret dans un coin isolé à l’extrémité de la presqu’île de Crozon, le jovial Savoyard s’attacha à rendre la grandeur mélancolique de ses côtes déchirées et le drame de son peuple de la mer. 
Diwar neuze, annezet e Kameled e penn pellañ gourenez Kraozon, ar paotr seder eus Savoia en doa klasket taolennañ meurded hirvoudus an aod didroc’het ha gwall reuz pobl ar mor.
Naturellement enjoué et plein d’humour, Cottet avait fait sienne les douleurs de la population locale qui l’avait vite adopté. 
Gwiv ha leun a fent e oa Cottet dre natur. Kemeret en doa war e chouk poanioù tud ar vro o doa degemeret anezhañ buan.
On a peine à croire à quel point sa gloire fut soudaine et complète, tant son art était âpre, profond, austère. 
Diaes eo krediñ pegen trumm ha klok e oa bet e c’hloar, gant ar garv, an don hag ar strizh ma oa e arz.
A ses grandes compositions acclamées dans le monde entier, beaucoup d’observateurs préféraient ses pages plus modestes, ses ciels d’orage au-dessus de la mer que Cottet était capable de brosser en quelques heures. 
Kentoc’h eget e daolennoù bras a estlamme an dud dirazo er bed a-bezh, tud a-leizh a gave gwelloc’h e daolennoù izelekoc’h, oabloù arnev a-us ar mor, hag a oa barrek da livañ dindan un nebeud eurvezhioù.
A sa mort, Jacques-Émile Blanche qui le plaçait à la première place des peintres poètes, rapporta son désespoir de n’avoir pas reçu l’enseignement d’un grand maître, il le clamait à ses familiers. 
Jacques-Émile Blanche a lakae anezhañ e plas kentañ al livourien barzhed. Pa oa marvet Cottet en doa skrivet e oa d izesperet abalamour ma ne oa ket bet desket gant ur mestr bras : kement-se a zisklêrie d’e dud-nes.
Cottet aurait été un Géricault, un Courbet, un « peintre héroïque » dans la grande tradition du XIXe siècle si ne lui eussent fait défaut cette liberté de dessin, cette science qu’il montrait comme aquafortiste, ou s’il peignait des marines, de la nature morte. 
Cottet a vije bet par da Géricault, da g-Courbet, ul « livour haroz » hervez hengoun an XIXvet kantved, m’en dije bet ar frankiz-se en tresañ, ar skiant-se a ziskoueze en e engravadurioù gant dour kreñv, pe pa live taolennoù eus ar mor pe eus traoù divuhez.
Mais ses déficiences techniques, tant d’œuvres d’aujourd’hui s’en prévalent que l’injustice dont Cottet à peine mort, fut l’objet, est d’autant moins pardonnable que toute sa poétique qui annonçait l’ère présente s’apparentait à celle d’un Derain.
Mankoù en doa a-fet an teknik, gwir eo, met gwelet e vezont e kement a oberennoù en deiz hiziv ken ez eo diaes pardoniñ an traoù direizh a oa bet lavaret diwar-benn Cottet pa oa o paouez mervel. Diaesoc’h c’hoazh pa weler e kemenne e holl varzhoniezh ar mare a vremañ, hag e oa par da hini Derain.
Nanti du plus doux visage, que ses amis se plaisaient à portraiturer, Lucien Simon était lettré, disert, aimant comme tous les artistes de sa génération, les beaux vers et la musique. 
Un dremm eus ar re zousañ en doa Lucien Simon, ha plijout a rae d’e vignoned poltrediñ anezhañ. Un den desket, teodet-kaer e oa. Evel an holl arzourien en e rumm e kare ar gwerzennoù brav hag ar sonerezh.
Plutôt que d’entrer à Polytechnique après ses études au lycée Louis-Legrand, ce fils de médecin avait hésité entre les lettres et la peinture, pour finalement s’inscrire à l’Académie Julian où il s’attacha à Charles Cottet. 
Kentoc’h eget mont e-barzh ar Skol Boliteknik war-lerc’h e studi el lise Louis-Legrand e oa chomet ar mab mezeg-mañ etre daou soñj, al lizhiri peotramant al livouriezh, hag a-benn ar fin en doa lakaet e anv en Akademiezh Julian ma oa mignonet gant Charles Cottet.
Dès lors leurs destins furent liés. 
Diwar neuze e oa liammet o flanedennoù.
L’amalgame entre les deux amis venait de la proximité de leurs motifs bretons et de leur goût pour une palette sombre, que Lucien Simon avait pourtant très tôt éclaircie. 
Dont a rae ar c’hemmesk etre an daou vignon eus an tost ma oa o zresoù breizhek hag eus o goust d’al livioù teñval, a oa bet sklaeraet abred-kaer gant Lucien Simon koulskoude.
Mais autant la peinture de Cottet était robuste, poignante, figée dans le granit, autant celle de Simon était fluide, frissonnante, animée de figures gracieuses. 
Livadurioù Cottet a oa rust, flemmus, sonnet er greunit. Re Simon, er c’hontrol, a oa tanav, kridiennus, lusket gant tresoù mistr.
Ayant connu rapidement le succès, ce dernier avait pu acquérir en 1901, sur l’embouchure de l’Odet, au cœur du Pays Bigouden un sémaphore qu’il avait transformé pour en faire la plus charmante des demeures familiales d’été. 
O vezañ m’en doa graet berzh buan en doa gallet prenañ e 1901, e beg an Oded, e-kreiz ar Vro Vigoudenn, ur semafor en doa treuzfurmet d’ober anezhañ ar c’hoantañ ti-hañv evit ar familh.
Alors que ses enfants occupaient leurs vacances sur la plage vierge devant le sémaphore, le peintre qui, ne sachant pas nager détestait l’eau, organisait son travail : avant de réaliser dans le vaste atelier qu’il s’était fait construire, les toiles les plus vivantes, les plus étonnamment exemptes d’affectation, Simon ne cessait de parcourir le pays pour prendre à la dérobée, le plus discrètement possible, des notes sur ses carnets de croquis devant le travail des pêcheurs, les pardons des chapelles, les spectacles des fêtes foraines qu’il adorait. 
Tra ma tremene e vugale o vakañsoù war an aod werc’h dirak ar semafor, al livour, na ouie ket neuial hag a gasae an dour, a renke e labour : a-raok livañ e daolennoù buhezekañ hag eeun ken e oa souezh, en atalier frank en doa lakaet sevel, ne baoueze ket Simon da ergerzhet ar vro evit tresañ war e garned, diwar ar grib, didrouz-kaer, labour ar besketaerien, pardonioù ar chapelioù, arvestoù ar c’hurioziteoù a blije dezhañ ken-ha-ken.
Les succès répétés de ses envois au Salon et aux expositions internationales firent découvrir aux publics du monde entier, la ferveur, le pittoresque, l’âme du peuple bigouden, ces « Bretons pur-sang » de la pointe Sud-Ouest de la Bretagne.
Berzh a oa bet graet nouspet gwech gant an taolennoù en doa kaset d’ar Saloñs ha d’an diskouezadegoù etrebroadel, hag evel-se e oa bet diskuliet d’an holl er bed a-bezh pobl ar Vro Vigoudenn, he birvidigezh, he dibarderioù, he ene, Bretoned penn-kil-ha-troad eus beg Mervent Breizh.
André Dauchez avait pour beau-frère Lucien Simon, son ainé de neuf ans, qui avait épousé sa sœur Jeanne. 
André Dauchez a oa breur-kaer da Lucien Simon, a oa nav bloaz koshoc’h egetañ hag en doa euredet e c’hoar Jeanne.
Bel homme au regard bleu et lumineux, tendre et volontiers porté à la mélancolie, tout à la fois profondément artiste et marin dans l’âme, ce fils d’avocat parisien avait découvert la Bretagne dès l’enfance, grâce à la maison familiale située à l’embouchure de l’Odet, en amont du petit port de Bénodet. 
Un den brav e oa, gant selloù glas ha splann, tener ha douget a-walc’h d’an hirnaezh, arzour penn-kil-ha-troad ha martolod a spered war un dro. Mab un alvokad eus Pariz e oa. Graet en doa anaoudegezh gant Breizh a-vihanik, gant ti ar familh a oa e beg an Oded, uheloc’h eget porzh bihan Benoded.
Passionné de navigation comme l’était son père, il se fit successivement construire cinq voiliers pour peindre les rives boisées de l’Odet et les aspects de la côte bretonne, ou emmener les siens en croisière. 
Sot e oa gant ar merdeiñ evel ma oa e dad, ha lakaet en doa sevel pemp bag-dre-lien lerc’h-ouzh-lerc’h abalamour da livañ glannoù koadet an Oded ha doareoù aod Breizh, ha da gas e re da vale.
La palette brune de ses premières peintures, les liens de l’amitié, le voisinage de ses motifs le firent longtemps apparenter à Charles Cottet et Lucien Simon. 
Dre livioù gell e daolennoù kentañ, liammoù ar vignoniezh, an tresoù damheñvel, e oa bet kontet e-pad pell da vezañ par da Charles Cottet ha Lucien Simon.